**Hagyományos filmkészítés**

|  |  |
| --- | --- |
| **Tantárgy neve**: **Hagyományos filmkészítés** | **Kreditértéke: 3** |
| **A tantárgy elméleti vagy gyakorlati jellegének mértéke, „képzési karaktere”**: 100% gyak (kredit%) | |
| A **tanóra típusa**: gyakorlat és óraszáma: 52 óra az első félévben és 60 óra a második félévben,  **nyelve**: magyar  Az adott ismeret átadásában alkalmazandó **további** **módok, jellemzők**: - | |
| A **számonkérés** módja (koll. / gyj. / egyéb): gyakorlati jegy.  Az ismeretellenőrzésben alkalmazandó **további** (sajátos) **módok:** | |
| A tantárgy **tantervi helye** (hányadik félév) javasolt: 5. és 6. félév | |
| Előtanulmányi feltételek: nincsenek | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| A kurzus a klasszikus 16 és 35 mm-es filmvágási eljárások elsajátítását szolgálja. A technikai ismeretek mellett a vágás kreatív, alkotó jellegének kibontását erősíti. Cél a képanyag és a hanganyag egyidejű, újszerű felhasználása (dialóg, zene, zörejek, atmoszféra, animáció). A kiadott feladatokat a tervezéstől a gyakorlati megvalósításig eljuttató folyamat a művészi munkában nélkülözhetetlen gyakorlati tapasztalatokat biztosít a hallgatók számára. A kurzus során szabadon választott témájú és formájú gyakorlati feladat egyéni megvalósításához az oktató a foglalkozásokon, konkrét gyakorlati példákon keresztül nyújt segítséget. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| A kortárs és egyetemes filmművészet alkotásainak ismerete, figyelemmel kisérése, filmtörténeti tájékozottság előnyt jelent. | |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**   - Specializált gyakorlati ismeretekkel rendelkezik a technikai médiumok használatáról.  - Behatóan ismeri a technikai médiumok alkalmazásának gyakorlatát, az analóg fotóeljárásoktól a legkorszerűbb digitális képalkotó technikákig   1. **képességei**   - Képes az alkotói gyakorlata révén új megközelítésekre, tudatosság és átfogó, lényeglátó szemlélet jellemzi a hagyományos és az új médiumok művészeti használata során.  - Rendelkezik mindazzal a technikai tudással, amely lehetővé teszi, hogy önálló művészi elképzeléseit egyéni módon és szakmai biztonsággal, az ismert képzőművészeti kifejezésmódok mellett technikai kísérleteket, új eljárásokat, új szemléletet bevezetve valósítsa meg.  **c) attitűd**  - Nem a jól bevált, biztonságos megoldásokat keresi, nyitott a mindenkori újdonságra, a kockázatos, kísérletező művészeti gyakorlatokra. Folyamatosan kutatja a művészeti gondolkodásmódjához illő új megoldásokat.  - Művészeti gyakorlatában a folyamatos tanulást, kísérletezést részesíti előnyben.  **d) autonómiája és felelőssége**  - Saját képzőművészeti koncepciója alapján alkot, önálló műveit és kooperációit magas színvonal, hozzáértés jellemzi.  - Alkotásai formai és tartalmi szempontból koherensek. | |
| **Tantárgy felelőse: Peternák Miklós** egyetemi tanár, CSc | |
| **Tantárgy oktatásába bevont oktató(k): Rigó Mária** | |
| **A tantárgy rövidített címe: Filmvágási gyakorlat** | |
| **Tantárgykódja:** **INM-HAFI** | |
| **Felelős tanszéke:** Intermédia Tanszék | |
| **Képzési idő szemeszterekben:** 2 szemeszter | |
| **Tanórák száma összesen:** 112 tanóra | |
| **Tanulmányi követelmények:** Szabadon választott témájú és hosszúságú filmetűd elkészítése | |
| **Oktatási módszerek:** A foglalkozásokon gyakorlati példák alkalmazásán, közös és egyéni feladatok megoldásán keresztül válik elsajátíthatóvá az ismeret. | |
| **Javasolt tanulási módszerek:** A tananyag elsajátításához szükséges a hallgató önálló gyakorlati munkája. | |
| **A hallgató egyéni munkával megoldandó feladatainak száma: 1** | |
| **Felhasználható fontosabb technikai és egyéb segédeszközök: 16mm és 35 mm filmvágó asztal** | |
| **Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): korlátozott:30 fő** | |